**Taotlusvorm riigieelarvelise toetuse taotlemiseks**

**(ministri otsustuskorras ja konkursi korral)**

|  |
| --- |
| **1.Taotleja nimi ja registrikood**  Tartu Ülikool 74001073 |
| **2. Taotleja juriidiline aadress**  Tartu maakond, Tartu linn, Tartu linn, Ülikooli tn 18, 50090 |
| **3. Kontaktandmed (telefon ja e-posti aadress)**  Sander Pajusalu, [sander.pajusalu@ut.ee](mailto:sander.pajusalu@ut.ee), +372 5331 9537 |
| **4. Arvelduskonto number, viitenumber, pank**  Pank:    SEB Pank AS, Tornimäe 2, 15010 TALLINN Arvelduskonto (IBAN) number:    EE281010102000234007 SWIFT/BIC:    EEUHEE2X |
| **5. Taotletav summa**  650 000 eur |
| **6. Toetuse kasutamise eesmärk**  Toetuse kasutamise eesmärgiks on asutada Eesti Vähikeskus ning asuda ellu viima selle tegevusi (Lisa 1). Eesti Vähikeskuse peamiseks eesmärgiks on Eesti esindamine rahvusvahelistes programmides vähitõrje teadus- ja kliiniliste uuringute teaduskeskusena ning teadusuuringute algatamine, juhtimine, teostamine ja koordineerimine, et toetada Vähitõrje tegevuskava 2021-2030 eesmärkide saavutamist ning saavutada EU kõikehõlmava vähikeskuse (CCC) akrediteeringu vastavus.  2025. aasta toetuse kasutamise eesmärk on tugevdada Eesti vähikeskuse rolli vähitõrje tegevuskava 2021–2030 eesmärkide elluviimisel. Sellest lähtuvalt keskuse tegevused keskenduvad vähiennetuse, varajase diagnoosimise ja ravi tõhustamisele läbi teadusuuringute, innovatsiooniprojektide ja rahvusvahelise koostöö.   * Juhtimisstruktuuri formaliseerimine, tagades tõhus juhtimis- ja koordineerimissüsteem, mis viib vähikeskuse eesmärkide strateegilise elluviimiseni. * Innovatsiooniprojektide elluviimine nagu CAR-T rakuteraapia ja vähiravi teekonna juhtimislaua arendamine, et tõhustada personaliseeritud diagnoosi ja ravi ning panustada sellega vähitõrje tegevuskava eesmärkidesse, siseriikliku koostöö suurendamisse ja innovaatiliste lahenduste võimalikku rakendamisse kliinilisse meditsiini. * Rahvusvaheline koostöö - osaleda Euroopa vähikeskuste võrgustikus, sealhulgas projektides EUnetCCC, JANE-2, CCI4EU ning esitada uusi Horizon Europe ja EU4Health taotlusi. * Teadlikkuse suurendamine, laiendades Eesti vähikeskuse kommunikatsioonistrateegiat, tõstes avalikkuse ja tervishoiutöötajate teadlikkust vähiennetuse ja ravi olulisusest. |
| **7. Tegevuse elluviimise periood**  Kogu Eesti Vähikeskuse projekt kestab neli aastat (2024–2027) ning selle elluviimiseks on saadud rahastus summas 2,6 miljonit eurot. Käesolev taotlus on esitatud Sotsiaalministeeriumile (SoM) projekti teise etapi rahastuse taotlemiseks aastaks 2025.  Tegevuste elluviimise periood teisel aastal on jaanuar 2025 – detsember 2025.  Teine etapp keskendub Vähikeskuse juhtimisstruktuuri tõhustamisele, innovatsiooniprojektide elluviimisele (nt CAR-T rakuteraapia ja juhtimislaua arendus), rahvusvahelise koostöö laiendamisele Euroopa vähikeskuste võrgustikus ning vähitõrje tegevuskava eesmärkide edendamisele läbi teadlikkuse tõstmise ja strateegilise kommunikatsiooni. |
| **8. Tegevuste kirjeldus koos ajagraafikuga (kululiigid peavad ühtima punkti 14 finantseelarvega)**   |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | | **Tegevused lühidalt** | **Kestvus kuudes** | **Jan** | **Veb** | **Mar** | **Apr** | **Mai** | **Jun** | **Jul** | **Aug** | **Sept** | **Okt** | **Nov** | **Dets** | | **Vähikeskuse asutamisega seotud tegevused** |  |  |  |  |  |  |  |  |  |  |  |  |  | | Juhtimisstruktuuri formaliseerimine | 2 |  |  |  |  |  |  |  |  |  |  |  |  | | Juhtimisstruktuuri rakendamine | 12 |  |  |  |  |  |  |  |  |  |  |  |  | | Vähikeskuse tegevusstrateegia väljatöötamine | 4 |  |  |  |  |  |  |  |  |  |  |  |  | | Rahastusmudeli arendamine | 5 |  |  |  |  |  |  |  |  |  |  |  |  | | Koostöö laiendamine teiste ministeeriumitega | 6 |  |  |  |  |  |  |  |  |  |  |  |  | | Assotsieerunud liikmete kaasamine | 10 |  |  |  |  |  |  |  |  |  |  |  |  | | Kommunikatsioonistrateegia rakendamine | 12 |  |  |  |  |  |  |  |  |  |  |  |  | | Personali värbamine | 4 |  |  |  |  |  |  |  |  |  |  |  |  | | **Teadus, innovatsiooni ja ühistegevusprojektide algatused** |  |  |  |  |  |  |  |  |  |  |  |  |  | | Joint Actions ehk ühistegevusprojektide ettevalmistus | 5 |  |  |  |  |  |  |  |  |  |  |  |  | | EUnetCCC ja JANE-2 projektide elluviimine | 12 |  |  |  |  |  |  |  |  |  |  |  |  | | JA PPC ja JA PCM elluviimine | 3 |  |  |  |  |  |  |  |  |  |  |  |  | | Horizon Europe programmi projektide ettevalmistus | 6 |  |  |  |  |  |  |  |  |  |  |  |  | | Horizon Europe programmi projektide elluviimine | 11 |  |  |  |  |  |  |  |  |  |  |  |  | | Siseriiklikute innovatsiooniprojektide elluviimine | 12 |  |  |  |  |  |  |  |  |  |  |  |  | | Kogukonna edendamine ja patsientide kaasamine | 12 |  |  |  |  |  |  |  |  |  |  |  |  | | CCI4EU Deep Dive Estonia | 12 |  |  |  |  |  |  |  |  |  |  |  |  | | HPV elimineerimise strateegia | 12 |  |  |  |  |  |  |  |  |  |  |  |  |   **1. Vähikeskuse asutamisega seotud tegevused:**   1. **Juhtimisstruktuuri formaliseerimine**   Sõlmida konsortsiumileping, mis määratleb vähikeskuse juhtimisstruktuuri, partnerorganisatsioonide rollid, vastutusalad ja otsustusprotsessid. Lepingu eesmärk on tagada juhtimise läbipaistvus ja tõhusus.   1. **Juhtimisstruktuuri rakendamine**   Rakendada formaliseeritud juhtimisstruktuur, alustades regulaarseid nõukogu kohtumisi (vähemalt kaks korda aastas) ja temaatilisi töörühmade koosolekuid. Töörühmad täidavad konkreetseid operatiivseid ülesandeid ja aitavad viia ellu strateegilisi eesmärke, mida EVK juhtimisstruktuur seab. Seega on nad vahend strateegiliste otsuste elluviimiseks. Töörühmad on temaatiliselt suunatud, nt innovatsiooniprojektid, rahastusmudel, rahvusvaheline koostöö, patsientide kaasamine jne. Töörühmadesse kuuluvad eksperdid ja spetsialistid, partnerorganisatsioonide esindajad, rahvusvahelised eksperdid ning administratiivne tugi. oosolekutel arutatakse ja lahendatakse spetsiifilisi ülesandeid, pakkudes juhtimisstruktuurile analüüsi ja ettepanekuid. Töörühmad esitavad regulaarselt aruandeid nõukogule, tagades tegevuste hindamise ja suunamise. Koosolekud saavad seega toimida ka foorumitena, kus partnerorganisatsioonid saavad jagada seisukohti ja vajadusi, tagades strateegiliste otsuste laiapõhjalise toetuse. See omakorda tagab, et Eesti vähikeskuse strateegilised otsused peegeldavad laiapõhjalist konsensust.   1. **Vähikeskuse tegevusstrateegia väljatöötamine**   Koostada tegevusstrateegia, mis keskendub konkreetsete prioriteetsete tegevuste elluviimisele, sealhulgas juhtimisstruktuuri rakendamisele, teadus-, ühiskoostöö- ja innovatsiooniprojektide arendamisele ning siseriikliku ja rahvusvahelise koostöö laiendamisele. Strateegia sisaldab selgeid ajakava(sid), vastutajaid ja mõõdikuid, mis võimaldavad tulemuste jälgimist ning vajadusel paindlikku kohandamist. Samuti käsitletakse ressursivajadusi ja rahastusvõimalusi, tagades tegevuste tõhusa elluviimise ja keskuse pikaajalise jätkusuutlikkuse.   1. **Rahastusmudeli arendamine**   Tagamaks vähikeskuse strateegiliste eesmärkide elluviimine ja pikaajaline toimimine on vaja välja töötada mitmekesine ja jätkusuutlik rahastusmudel. See hõlmab avaliku sektori toetusi, EL-i programme (nt Horizon Europe, EU4Health), võimalikku partnerasutuste ja tööstussektori panust ja heategevuslikke annetusi. Avaliku sektori panused toetavad vähikeskuse põhitegevusi, nagu innovatsiooniprojektid, teadustöö ja rahvusvaheline koostöö, kuid oluline on arvestada, et praeguste toetuste maht ja kättesaadavus võivad tulevikus muutuda. Seetõttu kaardistatakse rahastusmudeli väljatöötamisel mitmekesiste ja stabiilsete rahastusallikate olemasolu. See aitab vähendada sõltuvust üksikute allikate võimalikest muutustest.  Partnerorganisatsioonid – ülikoolid, haiglad ja tööstussektor – saavad potentsiaalselt panustada nii rahaliselt kui ka muude ressurssidega, sealhulgas infrastruktuuri, teadmiste ja tehnoloogiaga. Tööstuspartnerid, nagu farmaatsia- ja biotehnoloogiaettevõtted, toovad rahalise toetuse kõrval innovatsioonivõimalusi. Lisaks uuritakse võimalust sõlmida avaliku ja erasektori vahelisi koostööleppeid, et kindlustada pikaajaline partnerlus ja selged rahastus- ja vastutusalused.  Perspektiivis uuritakse võimalust asutada vähialaseid teadus- ja kliinilisi uuringuid toetav fond, mis toimib pikaajalise rahastamise mehhanismina. Fondi rahastamine võiks toimida avaliku sektori toetuste, rahvusvaheliste programmide, tööstuspartnerite ja heategevuslike annetuste kaudu. See võimaldab suurendada Eesti vähikeskuse mõju nii Eesti vähitõrje elluviimisel kui ka rahvusvahelisel teadusmaastikul. See võimaldaks pakkuda paindlikkust uute algatuste toetamisel ning tagada teadustöö järjepidevuse ja innovatsiooni edendamise.   1. **Koostöö laiendamine teiste ministeeriumitega**   Leida võimalused sõlmida koostöölepingud Haridus- ja Teadusministeeriumi (HTM), Majandus- ja Kommunikatsiooniministeeriumi (MKM) ning Kliimaministeeriumiga (KLIM), et suurendada vähikeskuse tegevuste ulatust. HTM-i kaasamine võimaldab tugevdada teadus- ja arendustegevusi ning integreerida vähikeskuse tegevused riiklikesse teadusprioriteetidesse. Koostöö MKM-iga saab edendada innovatsiooniprojektide rahastust ja luua tööstussektorile suunatud lahendusi, mis toetavad vähikeskuse majanduslikku jätkusuutlikkust. KLIM-iga koostöö võiks keskenduda keskkonna- ja tervisekaitse aspektidele, näiteks vähktõve ennetamise ja keskkonnategurite uurimise projektide kaudu. Koostöö laiendamine aitab vähikeskusel tugevdada strateegilist positsiooni riiklikus innovatsioonisüsteemis ja saavutada suuremat mõju rahvatervise ja vähitõrje valdkonnas.   1. **Assotsieerunud liikmete kaasamine**   Töötada välja lähenemine ja integreerida vähikeskuse tegevusstrateegiasse assotsieerunud liikmete, nagu biotehnoloogia ettevõtted, farmaatsiatööstuse esindajad ja erialaorganisatsioonid, kaasamiseks vähikeskuse tegevustesse. Seal juures on tarvis kaardistada nende võimalik roll ja panus, sealhulgas rahaline tugi, teadus- ja arendustöö partnerlus, infrastruktuuri pakkumine ning osalemine strateegiliste otsuste tegemisel. Määratleda kaasamise motivaatorid, nagu koostöö teadustulemuste ja innovatsiooniprojektide rakendamisele, uued koostöövõimalused ja nähtavus rahvusvahelistes algatustes.  Välja on vaja töötada assotsieerunud liikmete kaasamise alused ja tingimused, näiteks liikmelisuse eelised ja kohustused. Sõlmida vajadusel vastavad lepingud, mis tagavad selged koostööreeglid ja läbipaistvuse. Assotsieerunud liikmete kaasamine aitab suurendada keskuse ressursibaasi, toetada teaduslikku innovatsiooni ja luua uusi koostöövõimalusi nii siseriiklikul kui ka rahvusvahelisel tasandil.  **g) Kommunikatsioonistrateegia rakendamine**  Viia ellu vähikeskuse kommunikatsioonistrateegia vastavalt välja töötatud rakenduskavale. Kommunikatsiooni eesmärk on suurendada keskuse nähtavust, kaasata avalikkus, rahastajad ja partnerid ning tõsta teadlikkust Eesti vähitõrjest. Samuti keskendutakse tõhusa sisemise kommunikatsiooni arendamisele, et tagada sujuv teabevahetus töörühmade, partnerorganisatsioonide ja rahastajate vahel. Kommunikatsioonistrateegia toetab usaldusväärse ja kaasava keskkonna loomist, mis aitab saavutada vähikeskuse strateegilisi eesmärke, tugevdada partnerlussuhteid ning edendada rahvusvahelist nähtavust ja koostööd.  **h) Personali värbamine**  Viia lõpuni vähikeskuse ülesannete täitmiseks vajalik personal, sealhulgas teadusjuht ja kliiniline juht, kes vastutavad vastavalt teaduslike uuringute ja kliiniliste projektide juhtimise ning koordineerimise eest ning seavad strateegilisi suundi. Lisaks on vaja administratiivset projektijuhti, kes tagab projektide operatiivse juhtimise ja töörühmade tegevuse sujuvuse, ning kommunikatsioonispetsialisti, kelle ülesandeks on rakendada vähikeskuse kommunikatsioonistrateegiat ja edendada keskuse nähtavust nii siseriiklikul kui ka rahvusvahelisel tasandil.  **2. Teadus, innovatsiooni ja ühistegevusprojektide Eesti vähitõrje edendamiseks ning rahvusvahelise koostöö suurendamiseks**  Eesti Vähikeskus ja tema partnerid osalevad siseriiklikes ja rahvusvahelistes teaduse, innovatsiooni, koordinatsiooni ja tugiprojektides, et ellu viia Eesti Vähitõrje tegevuskava [[1]](#footnote-1), EU Vähimissiooni [[2]](#footnote-2) ja Euroopa Vähitõrje tegevuskava [[3]](#footnote-3). Aastal 2024 kitsendasime Eesti vähikeskuse tegevused on kolme põhivaldkonda, mis lähtuvad Vähitõrje tegevuskava ja rahvusvaheliste strateegiate prioriteetidest:   1. a) ühiskond, perekond ja patsiendid,  * b) personaalmeditsiin onkoloogias * c) vähiandmed ja digitehnoloogiad.  1. Vähikeskuse tegevusstrateegias määratleme prioriteetsed projektid ja algatused, mida soovime taotleda ning mis toetavad nii siseriiklikke kui ka rahvusvahelisi pikaajalisi koostöö eesmärke ning panustavad Eesti vähitõrje tegevuskavasse. 2. **a) Joint Actions ehk ühistegevusprojektid** 3. Tegemist on EU4Health programmi rahastatud projektidega, mis toetavad Euroopa Vähitõrje plaani elluviimist. Ühistegevusprojektide rahastus jõuab liikmesriikidesse otsetoetustena, mida koordineerivad riiklikud ametiasutused. Eesti Vähikeskus viib ellu vähi temaatiliste ühistegevusprojektide ettevalmistust ja koordinatsiooni koostöös Sotsiaalministeeriumiga. Need projektid aitavad tuvastada siseriiklikke kitsaskohti ja pakkuda lahendusi, kaasates sobivaid partnereid. Hetkel on ettevalmistamisel kaks olulist ühistegevusprojekti: **JA Pediatric Palliative Care (JA PPC)** ja **JA Personalised Cancer Medicine (JA PCM),** mille taotlused esitatakse jaanuaris 2025 ja projektid algavad sama aasta lõpus. 2025. aasta EU4Health tööprogramm hoiab jätkuvalt fookuses vähitõrje ning vähikeskus planeerib aktiivselt osalemist tulevastes rahastusvoorudes. 4. **Euroopa Vähimissiooni projektid**   Horizon Europe programmi raames rahastatakse Euroopa Vähimissiooni teadus-, innovatsiooni- ja koordinatsiooniprojekte (Research, Innovation and Coordination and Support Actions), et toetada vähktõve ennetuse, diagnostika ja ravi eesmärke. Aastal 2024 esitas Eesti vähikeskus taotlused kahele projektile, mis vastavad vähikeskuse strateegilistele prioriteetidele:   1. Use cases for the UNCAN.eu research data platform – koordinaatorina, juhtides rahvusvahelist konsortsiumit ja pakkudes lahendusi vähidiagnostika ning teadusuuringute tõhustamiseks läbi digitehnoloogiate ja andmeplatvormide kasutamise. 2. Accessible and affordable tests to advance early detection of heritable cancers in European regions – Eesti Vähikeskus osaleb selle projektitaotluse partnerina. Projekti eesmärk on edendada päritavate vähivormide varajast avastamist, parandades testide kättesaadavust ja taskukohasust Euroopa piirkondades.   Rahastustulemusi nendele taotlustele oodatakse jaanuaris 2025 ja positiivsete tulemuste korral algavad projektid 2025. aasta esimeses pooles. Vähikeskus koos oma koostööpartneritega plaanib osaleda 2025. aasta Vähimissiooni raames avanevates rahastusvoorudes. Konkreetsed taotlussuunad valitakse välja tegevusstrateegia elluviimise käigus, kuid on vähemalt kaks vooru, mis panustavad vähikeskuse pikaajaliste eesmärkide saavutamisse (Lisa 3):   * a) Sustained collaboration of national and regional cancer funders to support the Cancer Mission through early translational research – eesmärgiga tugevdada vähiteaduse rahastamist ja luua rahvusvahelisi koostöömehhanisme. * b) Support to the network of National Cancer Mission Hubs (NCMHs) – eesmärgiga osaleda Euroopa vähimissiooni hubide võrgustiku arendamises ja toetada seeläbi vähikeskuse integreerimist rahvusvahelisse koostöövõrgustikku. * **c) Siseriiklikud innovatsiooniprojektid** * 2025. aastal keskendub Eesti Vähikeskus CAR-T rakuteraapia tootmis- ja ravivõimekuse arendamise ning vähiravi teekondade andmepõhise otsustamise juhtimislaua projektide elluviimisele. Peamised tegevused hõlmavad osapooltevaheliste kokkulepeteni jõudmist ja vajadusel sõlmimist, andmete ja nõuete kaardistamist, prototüüpide arendamist ning nende katsetamist. Samuti valmistatakse ette projektide tulemuste integreerimist rahvusvahelistesse ühistegevustesse, et tugevdada vähikeskuse digivõimekusi ja rahvusvahelist koostööd. * **d) Kogukonna edendamine ja patsientide kaasamine** * 2025. aastal keskendub Eesti vähikeskus kogukonna, sealhulgas patsientide organisatsioonide ja teiste sidusrühmade rolli tugevdamisele vähitõrje ökosüsteemis. Selleks lõpetatakse sihtorganisatsioonid ja nende võimekused ning huvid kaardistus, luuakse suhted ja planeeritakse ja viiakse ellu tegevusi, mis suurendavad kogukonna võimekust ning soodustavad nende sisulist kaasamist vähitõrje eesmärkide saavutamisse. Selleks kaasatakse patsientide organisatsioonide ning teiste kogukonna esindajad ja rahvusvahelised eksperdid, kes aitavad kujundada parimaid praktikaid ja innovaatilisi lähenemisviise. Ellu viidavad tegevused keskenduvad patsientide organisatsioonide vajaduste ja ootuste kaardistamisele, rahvusvaheliste praktikate jagamisele ning koolituste korraldamisele, mis parandavad nende oskusi näiteks teadusprojektides osalemisel ja strateegilises kommunikatsioonis. Lisaks töötatakse välja jätkusuutlikud mehhanismid patsientide kaasamiseks, et suurendada nende mõju vähitõrje ökosüsteemis ja tagada nende sisuline panus vähikeskuse strateegiliste eesmärkide saavutamisse. * **e) CCI4EU Deep Dive Estonia** * Eesti vähikeskus viib 2025. aastal lõpule CCI4EU projekti Deep Dive Estonia mille eesmärk on kaardistada ja analüüsida Eesti vähi infrastruktuuri, digivõimekusi ning teadusuuringute ja ravi valdkondi. Protsessi käigus töötatakse välja soovitused ja tegevuskava, et viia vähikeskuse tegevused vastavusse rahvusvaheliste soovitustega ning Euroopa vähimissiooni eesmärkidega. See tugevdab Eesti vähikeskuse positsiooni rahvusvahelises vähikeskuste võrgustikus ja suurendab koostöövõimalusi. * **f) HPV elimineerimise strateegia** * Koostöös Sotsiaalministeeriumi, Tervisekassaga ja Tartu Ülikooliga on Eesti vähikeskus välja töötamas HPV elimineerimisstrateegiat, mille eesmärk on toetada rahvusvahelisi püüdlusi HPV-ga seotud vähkide ennetamiseks ja elimineerimiseks Eestis. Strateegia hõlmab skriininguprogrammide tugevdamist, HPV-vastase vaktsineerimise laiendamist ja teadlikkuse suurendamist, luues ühtse tegevuskava kõigi sidusrühmade koostööks. |
| **9. Mõõdetav tulemus ja sihtrühm**   |  |  |  |  | | --- | --- | --- | --- | | **Tegevused** | **Mõõdetav tulemus** | **Sihtrühm** | **Mõõdikud (mõõdetavad ja kvantitatiivsed)** | | **Vähikeskuse asutamisega seotud tegevused** | | | | | Juhtimisstruktuuri formaliseerimine | Konsortsiumileping allkirjastatud. | Partnerorganisatsioonid, TÜ | Allkirjastatud konsortsiumilepingu arv (1). | | Juhtimisstruktuuri rakendamine | Töörühmad ja nõukogu koosolekud toimivad regulaarselt. | Partnerorganisatsioonid, vähikeskus | Regulaarsete koosolekute arv (vähemalt 6 töörühma ja 2 nõukogu koosolekut). | | Vähikeskuse tegevusstrateegia väljatöötamine | Strateegia on valmis ja heaks kiidetud. | Vähikeskuse töötajad, partnerorganisatsioonid | Strateegia dokumentide arv (1); kinnitamise kuupäev. | | Rahastusmudeli arendamine | Mitmekesine rahastusmudel on välja töötatud ja testitud. | Rahastajad, partnerorganisatsioonid | Kaardistatud rahastusallikate arv (vähemalt 3); rahastusmudel kirjeldatud (jah/ei) | | Koostöö laiendamine teiste ministeeriumitega | Sõlmitud koostöölepingud HTM, MKM ja KLIM-ga. | Haridus- ja Teadusministeerium (HTM), MKM, Kliimaministeerium | Allkirjastatud koostöölepingute arv (eesmärk: 2). | | Assotsieerunud liikmete kaasamine | Assotsieerunud liikmed on kaasatud ja lepingud sõlmitud. | Biotehnoloogia ettevõtted, farmaatsiaettevõtted | Kaasatud liikmete arv (eesmärk: vähemalt 5) | | Kommunikatsioonistrateegia rakendamine | Kommunikatsioonistrateegia on rakendatud. | Partnerid, avalikkus, patsiendid | Meediakajastuste arv (vähemalt 10); sotsiaalmeedia postituste arv (vähemalt 10). | | Personali värbamine | Värvatud vähemalt 3 töötajat, sh teadus- ja kliiniline juht. | Tartu Ülikool, vähikeskuse partnerid | Värvatud töötajate arv (3) | | **Teadus, innovatsiooni ja ühistegevusprojektide algatused** |  |  |  | | Joint Actions ehk ühistegevusprojektide ettevalmistus | Projektitaotlused on esitatud. | EU4Health konsortsiumid, Partnerid, vähikeskus | Esitatud taotluste arv (vähemalt 2). | | EUnetCCC ja JANE-2 projektide elluviimine | Projektide eesmärgid on saavutatud. | Rahvusvahelised konsortsiumid, partnerorganisatsioonid | Esitatud aruannete arv (vähemalt 1). | | JA PPC ja JA PCM elluviimine | Projektid on käivitatud ja ellu viidud. | EU4Health konsortsiumid, partnerorganisatsioonid | Projektid on alanud (jah/ei) | | Horizon Europe programmi projektide ettevalmistus | Vähemalt kaks taotlust on esitatud. | Horizon Europe konsortsiumid, rahastajad | Esitatud taotluste arv (2); rahastuse määr. | | Horizon Europe programmi projektide elluviimine | Projektid on alustatud ja eesmärgid täidetud. | Horizon Europe konsortsiumid, teadlased | Sõlmitud grandilepete arv (2) | | Siseriiklike innovatsiooniprojektide elluviimine | CAR-T ja juhtimislaua prototüübid valmis. | Partnerorganisatsioonid, riigikantselei, avalikkus | Projekti vahearuannete arv (vähemalt 1). | | Kogukonna edendamine ja patsientide kaasamine | Patsientide töögrupp tegutseb aktiivselt. | Patsientide organisatsioonid, kogukonna liikmed | Töögrupi koosolekute arv (vähemalt 4); kaasatud patsientide organisatsioonide arv (5). | | CCI4EU Deep Dive Estonia | Analüüs ja tegevuskava valmis ja ellu viidud | Vähikeskuse partnerid, rahvusvahelised võrgustikud | Valminud analüüsidokumentide arv (1); kinnitatud tegevuskava arv (1). Eesmärkide täitmine (vähemalt 70%) | | HPV elimineerimise strateegia | Strateegia mustand on valminud | Sotsiaalministeerium, Tervisekassa, avalikkus | Strateegia dokumentide arv (1); kinnitamise kuupäev. | |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **10. Kas küsitud tegevuse rahastamiseks kasutatakse muud rahastust, sh koostööpartnerid (KOV, omafinantseering jne) või lisatakse omafinantseeringut. Palun loetleda**  Konkreetsete projektide läbiviimiseks saadakse rahastus välja toodud programmidest. Omafinantseering, vajaminevad Eesti vähikeskusega seotud asutamiskulud ning projektide ettevalmistusega seotud kulutused kaetakse Eesti Vähikeskuse projekti vahenditest.  **11. Mis mõju avaldab tegevus organisatsioonile, ühiskonnale**  Lähtuvalt Tartu Ülikooli põhikirjast [[4]](#footnote-4) on tal kolm eesmärki:   1. Edendada teadusi ja kultuuri 2. Pakkuda teaduse ja tehnoloogia arengule tuginevaid kõrghariduse omandamise võimalusi kõrgharidustaseme kolmel astmel humanitaar-, sotsiaal-, arsti- ja loodusteaduste alal 3. Osutada õppe-, teadus- ja muul loometegevusel põhinevaid avalikke teenuseid   Eesti vähikeskuse projektil on ülikoolile suur mõju, panustades tema kõigi kolme eesmärgi saavutamisse. Esiteks, Eesti Vähikeskuse võimaldab Tartu Ülikoolil veelgi suurendada teaduslikku ja kultuurilist panust ühiskonda, pakkudes Eesti Vähikeskust platvormina vähktõvega seotud teadusuuringute läbiviimiseks ning levitades selle kaudu teaduspõhist infot selle haiguse kohta tema kõikides aspektides. Seeläbi avaldab Vähikeskuse mõju Tartu Ülikooli kaudu vähktõvega seotud kultuurilistele aspektidele ning mõjutab patsiendi, kogukonna ja laiemalt ühiskonna teadmist, kaasatust ning arengut selles vallas.  Eesti Vähikeskuse projekt võimaldab Tartu Ülikooli töötajatel, tudengitel, õppejõududel, teadlastel võimalust osaleda veelgi enam rahvusvahelistes vähktõve uurimisprojektides ning kliinilistes uuringutes. Läbi rahvusvaheliste vähikeskuste võrgustike tekib rohkem praktiliste kogemuste omandamise võimalusi suurtes Euroopa vähikeskustes ning see laiendab veelgi enam onkoloogia valdkonnas omandatud teadmiste ja oskusi osakaalu, mis jõuab läbi ennetus- teadus- ja ravitöö patsientideni ning ühiskonda laiemalt.  Eesti Vähikeskuse projekt aitab täita ülikooli ülesannet osutada avalikkusele teadus- ja teadustööl põhinevaid teenuseid, pakkudes näiteks teaduslikku nõustamist, ennetus- ja ravivõimalusi ning teaduslikku teavet vähktõve kohta. Läbi Eesti Vähikeskuse korraldatud avalike teadusürituste tõuseb teadlikkus vähktõve ennetamisest ja ravimisest olulisusest. Läbi Vähikeskuse partnerite on võimalik realiseerida teadus- ja arendustöö innovaatiliste diagnostika- ja ravimeetodite rakendamisse  Eesti riigi areng tugineb teadmuspõhistele ja innovaatilistele lahendustele. Suurtele ühiskondlikele väljakutsetele, nagu vähk on globaalse probleemina, lahenduste leidmine eeldab tugevat teaduskompetentsi ning võimekat ja paindliku keskkonda. See realiseerub läbi Tartu Ülikooli kombineerituna Eesti Vähikeskuse ning tema partneritega, mille kaudu teaduse ja innovatsiooni tulemused rakenduvad vähitõrjesse.  **12. Kas nimetatud tegevused jätkuvad peale kirjeldatud elluviimise perioodi (ei pea täitma, kui on asja soetamine)**  Jah, nimetatud tegevused jätkuvad peale kirjeldatud elluviimise perioodi. Kuigi konkreetsed asutamistegevused viiakse ellu ja lõppevad, on tekkinud struktuurid, rahvusvaheline koostöö ja partnerlus, projektide elluviimine ning uute võimaluste otsimine olulised Eesti Vähikeskuse jätkusuutlikkuseks. Juhtimisstruktuur ja koostöölepingud tagavad keskuse pideva toimimise ja partnerite kaasamise. Rahvusvaheline Nõuandev Kogu ning National Cancer Mission Hub'i staatuse säilitamine võimaldavad ligipääsu rahvusvahelistele teadusvõrgustikele ja strateegilisele nõuandele. Värbamine ja kommunikatsioonistrateegia rakendamine tagavad keskuse nähtavuse ja võimekuse uusi ülesandeid täita. Projektide elluviimine EU4Health, Horizon Europe ja siseriiklike innovatsiooniprojektide raames on pidev protsess, mis toetab Eesti Vähitõrje tegevuskava elluviimist ning uute teadus- ja innovatsioonivõimaluste leidmist.  **13. Finantseelarve.**  **Excelis eraldi kululiikide kaupa detailsemalt lahti kirjutatud, Lisa 4.**   |  |  | | --- | --- | | **Kululiik** | **Summa** | | Meeskonna palgakulu | 320 600 | | Lähetuskulud- ja koolituskulud | 15 000 | | Muud sisseostetavad teenused | 110 000 | | Siseriiklikud ja rahvusvahelised eksperttasud | 60 000 | | Ürituste korraldamine | 14400 | | Kaudsed kulud | 130 000 | | **Kokku** | 650 000 | |

Lisa 1. Eesti Vähikeskuse partnerite nimekiri

* Sotsiaalministeerium
* Tervisekassa
* Põhja-Eesti Regionaalhaigla
* Tartu Ülikooli Kliinikum
* Ida-Tallinna Keskhaigla
* Tallinna Lastehaigla
* Tartu Ülikool
* Tallinna Tehnikaülikool
* Tervise Arengu Instituut
* Vähiliit

Lisa 2. Horizon Europe Vähimissiooni 2025 tööprogrammi teemad

|  |  |  |  |  |
| --- | --- | --- | --- | --- |
| Topics | Type of Action | Budgets (EUR million) | Expected EU contribution per project (EUR million) | Indicative number of projects to be funded |
| 2025 |
| **Opening: 06 May 2025**  **Deadline(s): 18 Sep 2025** | | | | |
| **Cancer: Supporting the implementation of the Cancer Mission** | | | | |
| HORIZON-MISS-2025-02-CANCER-01: Sustained collaboration of national and regional cancer funders to support the Cancer Mission through early translational research | CSA | 5 | Around 5 | 1 |
| HORIZON-MISS-2025-02-CANCER-02: Understanding the effects of environmental exposure on the risk of paediatric, adolescent and young adult cancers | RIA | 30 | 6 to 7 | 5 |
| HORIZON-MISS-2025-02-CANCER-03: Innovative surgery as the cornerstone of multi-modal therapeutic interventions benefitting cancer patients with metastatic disease | RIA | 31 | 7 to 10 | 4 |
| HORIZON-MISS-2025-02-CANCER-04: Investigator-initiated multinational early-stage innovative clinical trials for paediatric cancer | RIA | 25. | 6 to 8 | 4 |
| HORIZON-MISS-2025-02-CANCER-05: Pragmatic clinical trials to enhance the quality of life of older cancer patients (65 years and older) through nutrition | RIA | 15 | 3 to 5 | 4 |
| HORIZON-MISS-2025-02-CANCER-06: Support to the network of National Cancer Mission Hubs (NCMHs) | CSA | 9 | Around 9 | 1 |
| Overall indicative budget |  | 115 |  |  |

RIA - HORIZON Research and Innovation Actions

IA - HORIZON Innovation Actions

CSA - HORIZON Coordination and Support Actions

Lisa 3. Horizon Europe Cluster Health 2025 tööprogrammi teemad

|  |  |  |  |  |
| --- | --- | --- | --- | --- |
| Topics | Type of Action | Budgets (EUR million) | Expected EU contribution per project (EUR million) | Indicative number of projects to be funded |
| 2025 |
| **Opening: 22 May 2025**  **Deadline(s): 18 Sep 2025** | | | | |
| **Destination - Developing and using new tools, technologies and digital solutions for a healthy society** | | | | |
| HORIZON-HLTH-2025-01-TOOL-01: Enhancing cell therapies with synthetic biology | RIA | 50 | 8 to 12 | 5 |
| HORIZON-HLTH-2025-01-TOOL-02: Advancing cell secretome-based therapies | RIA | 40 | 10 to 15 | 3 |
| HORIZON-HLTH-2025-01-TOOL-03: Leveraging multimodal data to advance Generative Artificial Intelligence applicability in biomedical research (GenAI4EU) | RIA | 50 | 15 to 17 | 3 |
| HORIZON-HLTH-2025-01-TOOL-05: Boosting the translation of biotech research into innovative health therapies | RIA | 80 | 6 to 8 | 10 |
| **Destination - Ensuring equal access to innovative, sustainable, and high-quality healthcare** | | | | |
| HORIZON-HLTH-2025-01-CARE-01: End user-driven application of Generative Artificial Intelligence models in healthcare (GenAI4EU) | RIA | 40 | 15 to 20 | 3 |
| **Destination - Living and working in a health-promoting environment** | | | | |
| HORIZON-HLTH-2025-01-ENVHLTH-01: The impact of pollution on the development and progression of brain diseases and disorders | RIA | 45 | 7 to 8 | 6 |
| HORIZON-HLTH-2025-01-ENVHLTH-02: Advancing knowledge on the impacts of micro- and nanoplastics on human health | RIA | 35 | 5 to 6 | 6 |
| **Destination - Maintaining an innovative, sustainable, and competitive EU health industry** | | | | |
| HORIZON-HLTH-2025-01-IND-01: Optimising the manufacturing of Advanced Therapy Medicinal Products (ATMPs) | IA | 35 | 5 to 7 | 5 |
| HORIZON-HLTH-2025-01-IND-02: Digitalisation of conformity assessment procedures of medical devices and in vitro diagnostic medical devices | CSA | 4 | Around 4 | 1 |
| HORIZON-HLTH-2025-01-IND-03: Facilitating the conduct of multinational clinical studies of orphan devices and/or of highly innovative (“breakthrough”) devices | RIA | 30 | 4 to 6 | 5 |
| **Destination - Staying healthy in a rapidly changing society** | | | | |
| HORIZON-HLTH-2025-01-STAYHLTH-01: Improving the quality of life of persons with intellectual disabilities and their families | RIA | 40 | 6 to 8 | 5 |
| **Destination - Tackling diseases and reducing disease burden** | | | | |
| HORIZON-HLTH-2025-01-DISEASE-01: Randomised controlled trials to test safety and efficacy of phage therapy for the treatment of antibiotic-resistant bacterial infections | RIA | 45 | Around 15 | 3 |
| HORIZON-HLTH-2025-01-DISEASE-02: Advancing innovative interventions for mental, behavioural and neurodevelopmental disorders | RIA | 50 | 6 to 8 | 7 |
| HORIZON-HLTH-2025-01-DISEASE-03: Development of antibodies and antibody-derived proteins for the prevention and treatment of infectious diseases with epidemic potential | RIA | 50 | Around 10 | 5 |
| HORIZON-HLTH-2025-01-DISEASE-04: Leveraging artificial intelligence for pandemic preparedness and response | RIA | 35 | 6 to 8 | 5 |
| HORIZON-HLTH-2025-01-DISEASE-05: Support for the functioning of the Global Research Collaboration for Infectious Disease Preparedness (GloPID-R) | CSA | 2 | Around 2 | 1 |
| HORIZON-HLTH-2025-01-DISEASE-06: Implementation research addressing strategies to strengthen health systems for equitable high-quality care and health outcomes in the context of non-communicable diseases (GACD) | RIA | 20 | 3 to 4 | 5 |
| Overall indicative budget |  | 651 |  |  |

1. [Vähitõrje\_tegevuskava\_2021–2030.pdf (tai.ee)](https://www.tai.ee/sites/default/files/2021-05/V%C3%A4hit%C3%B5rje_tegevuskava_2021%E2%80%932030.pdf) [↑](#footnote-ref-1)
2. [EU Mission: Cancer - European Commission (europa.eu)](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe/eu-mission-cancer_en) [↑](#footnote-ref-2)
3. [Europe's Beating Cancer Plan (europa.eu)](https://ec.europa.eu/commission/presscorner/detail/en/ip_21_342) [↑](#footnote-ref-3)
4. [Tartu Ülikooli põhikiri (ut.ee)](https://ut.ee/sites/default/files/2022-01/kehtib_alates_01_09_2020_tartu_ulikooli_pohikiri.pdf) [↑](#footnote-ref-4)